PLANINSKO DRUŠTVO CELJE MATICA                                                        CELJE, 19.07.2005

ODSEK ZA POHODNIŠTVO, STANETOVA 20, 3000 CELJE

TEL.: 03 492 4851, 03 492 4850

K A M E N I  K R A L J  P A D S K E  N I Ž I N E

M O N V I S O,  3841 M,

OD ČETRTKA DO SOBOTE, 28. - 30. JULIJA 2005

BLIZU MEJE S FRANCIJO,

KJER SE ALPSKI LOK ŽE UKRIVLJA V APENINSKO SMER, STOJI MOGOČNI MONVISO.

NIHČE MU NI DORASEL DALEČ NAOKOLI, KAJ ŠELE V MATIČNIH KOTIJSKIH ALPAH,

ZATO GA PRAV LAHKO PREPOZNAMO TAKO IZ PADSKE NIŽINE KOT IZ ZAHODNIH ALP.

DA JE NAJVIŠJA GORA V VSEH ALPAH, SO O NJEM MENILI STARI RIMLJANI.

ČEPRAV SO SE PRI OCENI PRECEJ UŠTELI,

OSTAJA NJIHOV VESULUS NA VRHU SEZNAMA VELIKIH ALPSKIH VRHOV,

PA TUDI NA VRHU SPISKA NAŠIH LETOŠNJIH PLANINSKIH ŽELJA.

S POSTAJALIŠČA PRED PARKIRNO STAVBO OB LJUBLJANSKI CESTI

ODPOTUJEMO Z MANJŠIM AVTOBUSOM ŽE V ČETRTEK PETIH ZJUTRAJ, 5.00.

NA KRANJSKI STRANI TROJAN ZAVIJEMO NA AVTOMOBILSKO CESTO A1.

TA SE ONSTRAN MEJNEGA PREHODA FERNETIČI NAVEZUJE NA SERENISSIMO A4.

SLEDNJA BEŽI MIMO VELIKIH SEVERNIH ITALIJANSKIH MEST

BENETK, PADOVE, BRESCIE, MILANA IN DRUGIH VSE TJA DO FIATOVEGA TURINA.

OD TAM SE OB JASNEM VREMENU VIDI MONVISO NA JUGOZAHODU ŠE 100 KM DALEČ,

PRIREDITELJI ZIMSKE OLIMPIJADE 2006 PO BI GA RADI CELO UMETNO OSVETLILI!

PADSKA NIŽINA SE KONČA V MESTU SALUZZO, 340 M,

NAŠA DOLGA VOŽNJA PA V GORSKEM GNEZDU CRISSOLO, 1333 M.

PRESTOPIMO. Z MINIBUSI SE PO OZKI IN OVINKASTI CESTI

IZ CRISSOLA PELJEMO ŠE VIŠE, NA KRALJEVO RAVAN, PIAN DEL RE, 2020 M,

KJER IZVIRA SVETA ITALIJANSKA REKA PAD.

OBELEŽENI URADNI IZVIR SE OČITNO NAPAJA IZ TREH VIŠE LEŽEČIH JEZER,

MIMO KATERIH PELJE ZLOŽNA POT DO PLANINSKEGA DOMA QUINTINA SELLE, 2640 M.

PO DVEH URAH IN POL VZPONA SE NAMESTIMO V STO LET STARI POSTOJANKI,

KI SE IMENUJE PO USTANOVITELJU ITALIJANSKEGA PLANINSKEGA DRUŠTVA.

NASLEDNJE JUTRO SE NAVSEZGODAJ ODPRAVIMO PO OBIČAJNI SMERI PROTI VRHU.

PO DOBRI URI SE OB VERIGAH PRIVLEČEMO NA PASSO DELLE SAGNETTE, 2991 M.

KO NA ZAHODNI STRANI ŠKRBINE SESTOPIMO STO METROV,

SMO V DOLINI POD JUŽNO STENO MONVISA, VALLONE DELLE FORCIOLLINE.

NA NJENEM KONCU STOJI BIVAK LINA ANDREOTTIJA, 3225 M.

NADALJNJE VZPENJANJE NAS PRIPELJE PO VZHODNEM GREBENU NA MONVISO, 3841 M.

PET UR DOLGA SMER JE VZORNO OZNAČENA

IN PO POTREBI TUDI OPREMLJENA Z VAROVALNIMI SVEDROVCI.

PELJALA JE V BOLJŠIH ČASIH KAR ČEZ TRI LEDENIKE,

KI PA JIH JE TOPLO JUŽNO SONCE ZADNJIH LET ŽE KREPKO OSKUBILO.

SESTOPIMO PO ISTI POTI

IN V DOMU QUINTINA SELLE, 2640 M, PONOVNO PRENOČIMO. DOVOLJ JE BILO!

TRETJI DAN SE VRNEMO NA KRALJEVO RAVAN K IZVIRU PADA, 2020 M,

ALI CELO NA KRALJIČINO RAVAN, PIAN DELLA REGINA, 1714 M.

TAKO SE NAMREČ SEDAJ IMENUJE MACESNOVA RAVAN ALI PIAN MELZE
PO OKCITANSKO, PRELEPEM JEZIKU LANGUE D'OC, V KATEREM SO PELI TRUBADURJI.

ŠE NIŽE ŽE OD LETA 522 STOJI PREKRASNA CERKVICA SAN CHIAFREDDO,

OD NJE PA JE LE ŠE DOBER KILOMETER DO CRISSOLA, 1333 M ...

POSLOVIMO SE OD OKCITANSKE GORE VISU.

KER URA ŠE NI POLDNE, BOMO NEMARA PRED POLNOČJO SPET DOMA!

PRI SEBI IMEJMO VELJAVNO OSEBNO IZKAZNICO ALI POTNI LIST,

ČLANSKO IZKAZNICO PZS, POTRDILI O ZDRAVSTENEM IN NEZGODNEM ZAVAROVANJU,

POLEG TEGA PA VSAJ ČELADO, CEPIN, DEREZE, PLEZALNI PAS, ČELNO SVETILKO

TER POSTELJNO VREČO ZA DVAKRATNO PRENOČEVANJE V DOMU!

OB PRIJAVI VPLAČAMO V DRUŠTVENI PISARNI VSAJ 10.000 TOLARJEV,

RAZLIKO DO 24.000 TOLARJEV PO LAHKO V ENEM ALI DVEH MESEČNIH OBROKIH.

CENA NE VSEBUJE IZDATKOV V PLANINSKEM DOMU NITI DROBIŽA ZA MINIBUS.

U S P E Š E N  V Z P O N  N A  M O N V I S O

IZLET PRIPRAVIL TONE PRIMOŽIČ

